
PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ,

DE DISCIPLINĂ ŞI IMUNITĂŢI
           Bucureşti, 29.09.2005

           Nr. P.L. X 396
	
	Comisia pentru poliică economică, reformă şi privatizare

      Bucureşti 29.09.2005   


BIROUL PERMANENT

AL

CAMEREI DEPUTAŢILOR



În conformitate cu Regulamentul Camerei Deputaţilor, republicat, vă înaintăm, alăturat, Raportul comun asupra proiectului de Lege pentru modificarea şi completarea Legii nr.31/1990 privind  societăţile comerciale, primit cu adresa nr.P.L.X 396 din 28 septembrie  2005.



În raport de obiectul şi conţinutul său, ce vizează modificarea unei legi organice, proiectul de lege face parte din categoria legilor organice.

                 PREŞEDINTE,                                       PREŞEDINTE,

                Sergiu Andon                                             Mihai Tudose
                                                Parlamentul  României

Camera  Deputaţilor

	COMISIA JURIDICĂ,

DE DISCIPLINĂ ŞI IMUNITĂŢI
           Bucureşti, 29.09.2005

           Nr. P.L. X 396
	
	Comisia pentru poliică economică, reformă şi privatizare

      Bucureşti 29.09.2005   


RAPORT COMUN
asupra proiectului de Lege pentru modificarea şi completarea 
Legii nr.31/1990 privind  societăţile comerciale


În conformitate cu prevederile art.89  şi 108 din Regulamentul Camerei Deputaţilor, republicat, Comisia juridică, de disciplină şi imunităţi şi Comisia pentru politică economică, reformă şi privatizare au fost sesizate, spre dezbatere în fond, în procedură de urgenţă, cu proiectul de Lege pentru modificarea şi completarea Legii nr.31/1990 privind  societăţile comerciale,  transmis cu nr.P.L.X 396 din 28 septembrie  2005.


Senatul, în  calitate de primă Cameră sesizată a adoptat proiectul de lege în şedinţa din 23 septembrie 2005, cu respectarea prevederilor art.76 alin.(2) din Constituţia României, republicată.



Potrivit art. 75 din Constituţia României, republicată, şi a art. 86 alin. (3) pct. 2 din Regulamentul Camerei Deputaţilor, Camera Deputaţilor este Cameră decizională.



Consiliul Legislativ, a avizat favorabil proiectul de lege, conform avizului nr.692 din 10 iunie 2005.



Obiectul de reglementare, al prezentului  proiect îl constituie modificarea şi completarea Legii nr.31/1990 privind societăţile comerciale. Prin reglementarea propusă se  prevede introducerea unor măsuri necesare armonizării legislaţiei interne din domeniul societăţilor comerciale cu dreptul comunitar, respectiv cu prevederile art. 6 din Directiva nr. 77/91/EEC din 13 decembrie 1976 privind armonizarea garanţiilor în materia constituirii societăţilor comerciale şi a modificărilor capitalului social, care trebuie asigurate în statele membre, de către societăţile comerciale pe acţiuni şi în comandită pe acţiuni, în vederea protejării intereselor acţionarilor şi terţilor. Măsurile propuse prin acest proiect de lege se referă, pe de o parte, la fixarea prin lege, a unui capital social minim obligatoriu şi a unui termen ferm pentru majorarea capitalului social pentru societăţile comerciale constituite sub forma societăţilor pe acţiuni sau în comandită pe acţiuni şi, pe de altă parte, la stabilirea unor proceduri speciale necesare protejării intereselor terţilor în cazul dizolvării societăţilor comerciale care nu realizează conduita prescrisă de lege.



Potrivit prevederilor art. 60 din Regulamentul Camerei Deputaţilor, republicat, membrii celor două comisii au examinat acest proiect de lege în şedinţa din data 29 septembrie 2005.


La dezbaterea proiectului au participat, în conformitate cu prevederile art. 51 şi 52 din Regulamentul Camerei Deputaţilor: din partea Ministerului Economiei şi Comerţului – Oficiul  Participaţiilor Statului şi Privatizării în Industrie, domnul Valentin Marinescu – consilier, iar din partea  Ministerului Justiţiei,  doamna Cristina Maria Manda – secretar de stat şi doamna Claudia Roşianu – consilier.      

           
La lucrările comisiei au fost prezenţi 23 deputaţi, din totalul de 23 membri ai Comisiei pentru politică economică, reformă şi privatizare,  respectiv  21 deputaţi din totalul de 25  membri ai Comisiei juridice, de disciplină şi imunităţi.


La comisii s-au depus amendamente, în scris, de către deputaţii: Sergiu Andon, Cornelia Ardelean, Daniel Buda şi Augustin Zegrean. De asemenea,  în timpul examinării proiectului de lege pe articole s-au formulat amendamente orale. În urma dezbaterilor unele amendamente au fost adoptate,  altele au fost respinse,  iar unele au fost retrase de către autori.



Raportul comun al celor două comisii a fost adoptat cu  unanimitatea  voturilor celor prezenţi.



          În urma dezbaterilor, membrii celor două Comisii au hotărât să supună plenului Camerei Deputaţilor spre dezbatere  şi adoptare proiectul de Lege pentru modificarea şi completarea Legii nr. 31/1990 privind societăţile comerciale, cu amendamentele admise  care sunt redate în Anexa nr.1. Amendamentele respinse sunt redate în Anexa nr. 2 la prezentul raport comun. 

In raport de obiectul şi conţinutul său, ce vizează modificarea unei legi organice, proiectul de lege face parte din categoria legilor organice.
Anexa nr.1
A M E N D A M E N T E    A D M I S E

la proiectul de Lege pentru modificarea şi completarea Legii nr.31/1990 privind  societăţile comerciale
	Nr.

crt.
	Text act normativ de bază

 (Text din Legea nr.31/1990 privind societăţile comerciale, republicată – M.O.1066 din 17.11.2004)
	Text  Senat
	Text propus de Comisie

 (autorul amendamentului)


	Motivare

	1.
	       
	Titlul legii

LEGE

pentru modificarea şi completarea Legii nr.31/1990 privind societăţile comerciale


	      Nemodificat.

	

	2.
	
	        Art. I – Legea nr. 31/1990 privind societăţile comerciale, republicată în Monitorul Oficial al României, Partea I, nr. 1066 din 17 noiembrie 2004,  se modifică şi se completează după cum urmează:

	      Nemodificat

	

	3.
	       Art. 10. - (1) Capitalul social al societăţii pe acţiuni şi al societăţii în comandită pe acţiuni nu poate fi mai mic de 25.000.000 lei. 
 . . . . . . . . . . . . . . 

	       1. La articolul 10, alineatul (1) va avea următorul cuprins:
     „Art.10.  – (1) Capitalul social al societăţii pe acţiuni şi al  societăţii  în comandită pe acţiuni nu poate fi mai mic de  25.000 euro, în echivalent în lei,  calculat la  cursul de schimb  comunicat de  Banca Naţională a României la data  subscrierii.”


	      Nemodificat

	

	4.
	      Art. 237. . . . . . . . . . 

       (6) Pe data rămânerii irevocabile a hotărârii prin care s-a admis dizolvarea, societatea va fi radiată din oficiu din registrul comerţului.
	       2. La articolul 237, alineatul (6) va avea următorul cuprins:

     „ (6) La data rămânerii irevocabile a hotărârii judecătoreşti de dizolvare, persoana juridică intră în lichidare, potrivit prevederilor prezentei legi.”


	      Nemodificat

	

	5.
	
	     3. La articolul 237,  după alineatul (6) se introduc patru alineate noi, alin.(7) – (10), cu următorul cuprins:

      „(7) Dacă în termen de 3 luni de la data rămânerii irevocabile a hotărârii judecătoreşti de  dizolvare nu se procedează la numirea  lichidatorului, judecătorul delegat, la cererea oricărei persoane interesate, numeşte un lichidator de pe Lista practicienilor în reorganizare şi lichidare,  remunerarea  acestuia urmând a fi făcută din averea persoanei juridice dizolvate sau, în cazul lipsei acesteia, din fondul de lichidare constituit în temeiul Legii nr.64/1995 privind procedura reorganizării judiciare şi a  falimentului, republicată.

       (8) Dacă judecătorul delegat nu a fost sesizat, în condiţiile alin.(7), cu nici o cerere de numire a lichidatorului în termen  de 3 luni de la expirarea termenului prevăzut la alin.(7), persoana juridică se radiază din oficiu din registrul comerţului, prin încheiere a judecătorului delegat, pronunţată la cererea Oficiului Naţional al Registrului Comerţului, cu citarea părţilor.

        (9) Încheierea de radiere se înregistrează în registrul comerţului, se comunică persoanei juridice la sediul social, Agenţiei Naţionale de Administrare Fiscală şi direcţiilor generale ale  finanţelor publice judeţene şi a  municipiului Bucureşti pe cale electronică şi se  afişează pe pagina de Internet a Oficiului Naţional  al Registrului Comerţului şi la sediul oficiului registrului comerţului de pe lângă tribunal, în raza cărui societatea îşi are înregistrat sediul.

      (10) Bunurile rămase în patrimoniul persoanei juridice radiate din registrul comerţului  în condiţiile  alin.(8) şi (9) devin bunuri abandonate şi urmează regimul acestora.”
	      Nemodificat.
(7) – Nemodificat.
       (8) Dacă judecătorul delegat nu a fost sesizat, în condiţiile alin.(7), cu nici o cerere de numire a lichidatorului în termen  de 3 luni de la expirarea termenului prevăzut la alin.(7), persoana juridică se radiază din oficiu din registrul comerţului, prin încheiere a judecătorului delegat, pronunţată la cererea Oficiului Naţional al Registrului Comerţului, cu citarea părţilor, conform dreptului comun.

      Autori  deputaţii: Sergiu Andon ,Cornelia Ardelean, Daniel Buda şi Augustin Zegrean.

       (9) Nemodificat.
  (10) Bunurile rămase din patrimoniul persoanei juridice radiate din registrul comerţului  în condiţiile  alin.(8) şi (9) revin asociaţilor, conform dreptului comun.”

       Autor deputat:  Mihai Tudose.                     
	    Pentru asigurarea garanţiilor procesuale.

     Nu se justifică confiscarea acestor bunuri de către stat, ele trebuind să fie restituite proprietarilor de drept.

	6.
	Art. 293. - Guvernul va putea modifica, anual, prin hotărâre, valoarea minimă a capitalului social stabilită la art. 10 alin. (1), ţinând seama de rata inflaţiei, astfel încât, până la data de 31 decembrie 2005, pentru societăţile pe acţiuni şi în comandită pe acţiuni, capitalul social să nu fie mai mic decât echivalentul în lei al sumei de 25.000 euro. Hotărârea Guvernului va cuprinde şi termenul pentru completarea capitalului social. 
	       4. Articolul 293 se abrogă.


	       Nemodificat.


	

	7.
	
	       Art.II. – (1) În termen de un an de la data intrării în vigoare a prezentei legi, societăţile  pe acţiuni şi în comandită pe acţiuni la care nivelul capitalului social este inferior valorii prevăzute la art.I, au obligaţia majorării, potrivit legii, a  capitalului social la o  valoare de minimum 25.000 euro, în echivalent lei, calculat la cursul de schimb  comunicat de  Banca Naţională a României la data  subscrierii.

       (2) De la data expirării termenului prevăzut la alin.(1), Oficiul Naţional al Registrului Comerţului va solicita tribunalelor dizolvarea societăţilor  pe acţiuni şi în comandită pe acţiuni care nu  şi-au îndeplinit obligaţia de majorare a capitalului social în limita prevăzută de lege.


	     Nemodificat.
	

	8.
	
	       Art.III. – (1) Prin derogare de la art.237 alin.(3) şi (4) din Legea  nr.31/1990 privind societăţile comerciale,  republicată, hotărârea tribunalului prin care s-a pronunţat dizolvarea pentru neîndeplinirea obligaţiei de  majorare a  capitalului social la limita legală de 25.000 euro se înregistrează în registrul comerţului, se comunică pe cale electronică la Agenţia Naţională de Administrare Fiscală, la direcţiile  generale ale finanţelor publice judeţene şi a  municipiului Bucureşti şi la Autoritatea pentru Valorificarea Activelor Statului şi se afişează pe pagina de Internet a Oficiului Naţional al Registrului Comerţului şi la  sediul oficiului registrului comerţului de pe lângă tribunal, în raza  căruia societatea îşi are înregistrat sediul.

       (2) Orice persoană interesată poate face recurs împotriva hotărârii judecătoreşti de dizolvare, în termen de 30 de zile de  la efectuarea publicităţii prin afişare pe pagina de Internet a Oficiului Naţional al Registrului Comerţului.  Societatea comercială împotriva căreia s-a dispus dizolvarea poate formula recurs în termen de 30 de zile de la  comunicarea hotărârii judecătoreşti, în condiţiile Codului de procedură civilă
	     Nemodificat.
	


Anexa nr. 2
AMENDAMENTE RESPINSE:

	Nr. crt.
	Text iniţial
	Amendamentul propus
 şi autorul acestuia
	Motivare

        1.Argumente pentru susţinere

         2.Argumente pentru respingere

	Camera Decizională

	1
	      3. La articolul 237,  după alineatul (6) se introduc patru alineate noi, alin.(7) – (10), cu următorul cuprins:
      „(7) Dacă în termen de 3 luni de la data rămânerii irevocabile a hotărârii judecătoreşti de  dizolvare nu se procedează la numirea  lichidatorului, judecătorul delegat, la cererea oricărei persoane interesate, numeşte un lichidator de pe Lista practicienilor în reorganizare şi lichidare,  remunerarea  acestuia urmând a fi făcută din averea persoanei juridice dizolvate sau, în cazul lipsei acesteia, din fondul de lichidare constituit în temeiul Legii nr.64/1995 privind procedura reorganizării judiciare şi a  falimentului, republicată.

. . . . . . . . . . . . . . . . . . . . . . . . . . . . . .”
	        3. La articolul 237,  după alineatul (6) se introduc patru alineate noi, alin.(7) – (10), cu următorul cuprins:

      „(7) Dacă în termen de 6 luni de la data rămânerii irevocabile a hotărârii judecătoreşti de  dizolvare nu se procedează la numirea  lichidatorului, judecătorul delegat, la cererea oricărei persoane interesate, numeşte un lichidator de pe Lista practicienilor în reorganizare şi lichidare,  remunerarea  acestuia urmând a fi făcută din averea persoanei juridice dizolvate sau, în cazul lipsei acesteia, din fondul de lichidare constituit în temeiul Legii nr.64/1995 privind procedura reorganizării judiciare şi a  falimentului, republicată.

. . . . . . . . . . . . . . . . . . . . . . . . . . . . ”

       Autori  deputaţii: Sergiu Andon, Cornelia Ardelean, Daniel Buda şi Augustin Zegrean

	   1. Se propune majorarea termenului, considerându-se că termenul de „3 luni” prevăzut în proiectul de lege este prea scurt.
       2. Prin vot, amendamentul a fost respins, menţinându-se termenul de „3 luni”, pentru celeritate. 
	Camera Deputaţilor


                                      PREŞEDINTE,                                                                 PREŞEDINTE,
                                      Sergiu Andon                                                                     Mihai Tudose
                                      SECRETAR,                                                                       Secretar, 
                                                                                                                             Nicula Vasile Cosmin
 Consilieri:                                                                                                                                                                                       

Dumitra Diaconu
Alina Hodivoianu

